[{"text_idx": "#000000", "text": "UEA eksigis la c\u0302efdelegiton en Rusio"}, {"text_idx": "#000001", "text": "La Estraro de UEA decidis \u201dprovizore ne renomumi c\u0302efdelegiton en Rusio\u201d. Tio signifas, ke la nuna c\u0302efdelegito Svetlana Smetanina perdas sian postenon. S\u0302i estis forte kritikata pro siaj komentoj pri la milito en Ukrainio."}, {"text_idx": "#000003", "text": "La c\u0302efdelegito de UEA en Rusio devas esti eksigita, c\u0302ar s\u0302i faris publikajn elpas\u0302ojn pri la milito en Ukrainio neakcepteblajn por reprezentanto de UEA. Tion komence de au\u0306gusto postulis la tiama komitatano Osmo Buller."}, {"text_idx": "#000007", "text": "Osmo Buller siaflanke anoncis, ke li forlasos la asocion fine de au\u0306gusto. Poste Loes Demmendaal, la c\u0302efdelegito de UEA en Nederlando, anoncis, ke s\u0302i forlasos la sian postenon, se UEA ne eksigos la rusian c\u0302efdelegiton g\u0302is la fino de septembro."}, {"text_idx": "#000008", "text": "Post la komitata kunsido la Estraro de UEA laboris rapide, kaj jam la 30-an de au\u0306gusto g\u0302i publikigis raporton pri la revizio de c\u0302iuj c\u0302efdelegitoj. La c\u0302efa novaj\u0302o en tiu raporto estas, ke la Estraro la de UEA decidis provizore ne renomumi c\u0302efdelegiton en Rusio. Tio signifas, ke la nuna c\u0302efdelegito Svetlana Smetanina perdas sian postenon."}, {"text_idx": "#000010", "text": "Lau\u0306 la Estraro de UEA la komentoj de Smetanina subtene al militaj agoj ne konformas al la Statuto de UEA kaj damag\u0302as la publikan bildon de la asocio. Nova c\u0302efdelegito por Rusio ne povis esti nomumita, c\u0302ar la landa asocio de UEA en Rusio, Rusia Esperantista Unio (REU), \u201dindikis la nedeziron kunlabori kun alia c\u0302efdelegito\u201d."}, {"text_idx": "#000011", "text": "Tial, \u201dpro la nuna malfacila politika situacio en Rusio\u201d, la Estraro de UEA decidis provizore ne nomumi c\u0302efdelegiton en Rusio. La decido estis komunikita al la estraro de REU la 29-an de au\u0306gusto."}, {"text_idx": "#000017", "text": "Dankon al UEA pro la almenau\u0306 tia decido! Ne, sinjorino Svetlana Smetanina, j\u0302urnalisto ne devas honti pro sia laboro. Inverse \u2013 vi devas honti pro via subteno de la milito en la najbara lando."}, {"text_idx": "#000023", "text": "Leon, kion estus devinta fari la UEA-estraro por kontentigi vin? Publike vipi s\u0302in en la vilag\u0302a placo? Deklari damnatio memoriae kontrau\u0306 s\u0302i? Mi trovas preskau\u0306 miraklo, ke la estraro entreprenis tiun pas\u0302on tiom rapide: mi ja supozis, ke la afero simple trenig\u0302os g\u0302is la trij\u0302au\u0306da semajno."}, {"text_idx": "#000025", "text": "Kaj se por unu fojo ne eblas tute kontrau\u0306i, oni ja serc\u0302os ajnan detalon por kritiki. Vers\u0302ajne, se la estraro eksigus la c\u0302efdelegiton tuj post la admono de Osmo, vi plendus \"Sed Osmo admonis je 10:25 kaj la eksigo okazis nur je 12:14! La kutima ambigua deklaro\"."}, {"text_idx": "#000053", "text": "Mi legis la faman reagojn de Svetlana Smetanina, se temas nur pri tiu frazo, ni ne bezonas krii ke sxi subtenas la militon en Ukrainio sed sxi deziras la liberigon de la homaro de usona naziismo en Ukrainio kaj same mi deziras la liberigon de la homaro de usona naziismo en la mondo."}]